**Obavijest za studente**

**o upisu u ljetni semestar i upisu obveznih i izbornih kolegija**

**putem Studomata**

Upis u ljetni semestar akad. god. 2022./2023. započinje 14. veljače 2023., a završava 24. veljače 2023. god. i obavljat će se **online** za sve studente koji imaju e-indeks (iksicu). Studenti koji imaju indeks mogu doći osobno u tajništvo Odjela ili se javiti online prema uputama koje su navedene u daljnjem tekstu.

Upis se obavlja sljedećim redoslijedom:

1. upis obveznih i izbornih kolegija **putem Studomata**

**od 14. do 24. veljače 2023.**-kolegiji se upisuju u skladu s redovima predavanja matičnog studija

1. Nakon upisa kolegija na Studomatu potrebno se je javiti u tajništvo putem e-maila od **14. veljače 2023. do 24. veljače 2023**., ali samo oni studenti koji plaćajuškolarinu za ljetni semestar i ako nisu prethodno poslali potvrdu o uplati školarine. Uplatnicu su dobili na početku akad. god. (osim apsolvenata).

Svi studenti koji su uplatili upisninu 200,00 kn na početku akad. god. (studij bez školarine) ne trebaju se javljati u tajništvo, već samo upisuju kolegije putem Studomata.

S**tudentima koji imaju indeks** ovjerava se isti u tajništvu nakon provjere upisa kolegija na Studomatu (ako su se upisali putem Studomata). Ako plaćaju školarinu donose i potvrdu o uplati školarine (ako je nisu prethodno poslali), a uplatnicu su dobili na početku akad. god. (osim apsolvenata).

Indeks i potvrda o uplati se mogu poslati i preporučenom poštom na adresu:

Sveučilište u Zadru

Tajništvo Odjela za arheologiju

Obala kralja Petra Krešimira IV, br. 2

23000 Zadar

Studenti koji idu na Erasmus u ljetnom semestru ne upisuju kolegije putem Studomata, već će ih upisati po povratku s Erasmusa.

APSOLVENTI se ne upisuju putem Studomata, već se javljaju za upis putem e-maila ili osobno u tajništvo. Upisuju se prema odluci Senata za apsolvente: <https://www.unizd.hr/Portals/0/sluzba_dds/upisi_2022_23/7.%20Odluka_apsolventi.pdf?ver=gSdX96bSiGbNv1DtmucYFw%3d%3d> Prema navedenoj odluci apsolventi mogu obraniti završni rad/ispit ili diplomski rad do 31. ožujka 2023.

Molimo studente da u e-mailu navedu svoj JMBAG (10-znamenkasti broj na iksici koji najčešće počinje sa 02691…).

Svi studenti kojima Studomat ne dozvoljava upis trebaju se javiti u tajništvo Odjela.

**SVAKI EVENTUALNI POGREŠAN UPIS KOLEGIJA PUTEM STUDOMATA BIT ĆE PONIŠTEN.**

**Podsjećamo generaciju studenata koja je prijediplomski studij upisala u akad. god. 2015./2016. da im pravo studiranja traje do 30. rujna 2023.  Isto vrijedi i za generaciju studenata diplomskih studija koji su se upisali u akad. god. 2017./2018. godine.**

**Redovitim studentima-apsolventima koji će završiti studij do 31. ožujka 2023. studentska prava traju do 28. veljače 2023. te u roku od mjesec dana, odnosno do 28. ožujka 2023. trebaju regulirati zdravstveno osiguranje i predati potvrdu o studentskom statusu u Hrvatski zavod za zdravstveno osiguranje kako bi se osigurali po drugoj osnovi.**

Za upis predmeta iz Centra za strane jezike sve dodatne informacije možete pronaći na poveznici <https://csj.unizd.hr/>

Molimo da se za sve poteškoće sa Studomatom javite na e-mail: [referada@unizd.hr](mailto:referada@unizd.hr) ili da dođete u Referadu (R. Boškovića 5/1, 1. kat, 4. ured, iznad Studentske menze

*Upute o postupku upisa kolegija putem Studomata*

* Prije upisa kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/visokaucilista/hr/podaci/269/nastavniprogram/2022/razina/3/izvedba/R> i **raspored sati:** <https://www.unizd.hr/studiji-i-studenti/akademski-kalendar/raspored-sati> te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi, osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete obvezne i izborne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela**.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Nakon odabira i potvrde upisa izbornih kolegija na Studomatu, iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u tajništvo. Izborne kolegije možete promijeniti samo ako za kolegij nije popunjena upisna kvota i to u razdoblju dok traju upisi.
* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u tajništvu odabrati drugi izborni kolegij u okviru zadane upisne kvote.**